wickkiey/tamil-wikipedia-chunked huggingface dataset:
# மூளை தண்டுவட உறை புற்று நோய்

## காரணிகள்

மெனிஞ்சியோக்களை ஏற்படுத்தும் காரணிகள் நன்கு புரிந்து கொள்ளப்படவில்லை. பெரும்பாலான நிகழ்வுகள் பரவலாகவும் சீரற்றும் உள்ளன சில குடும்பச்சூழல். வரலாறு போன்றவை காரணமாக உள்ளன. கதிர்வீச்சுக்கு ஆளான நபர்களுக்கு, குறிப்பாக உச்சந்தலையில், மூளையில் காயம் அடைந்தவர்களைப் போலவே, மெனிஞ்சியோக்கள் உருவாகும் ஆபத்து மிகுந்துள்ளது. ஹிரோஷிமா அணுகுண்டு வெடிப்பிலிருந்து தப்பியவர்களில் மெனிஞ்சியோமாக்களைக் கொண்டிருந்தவர்களின் எண்ணிக்கை பொதுவாக இந்நோய் கொண்டோரின் எண்ணிக்கையைவிட மிகுதியாக இருந்தது, இந்த நிகழ்வுகள் வெடிக்கும் இடத்திற்கு அருகில் இருந்தவர்களுக்கு மிகவும் அதிகமாக இருந்தது. பல் எக்ஸ் கதிர்கள் மெனிஞ்சியோமாவின் தாக்கத்துடன் தொடர்புடையவை, குறிப்பாக பல் எக்ஸ் கதிரின் கதிர்வீச்சளவு தற்போதையதை விட அதிகமாக இருந்த கடந்த காலங்களில் அடிக்கடி பல் எக்ஸ்-கதிர்களைச் செய்திருந்தவர்களுக்கு மெனிஞ்சியோமா ஏற்படும் ஆபத்து அதிகமாக உள்ளது.  
அதிக உடல் கொழுப்பு இருப்பது நோய் ஏற்படும் ஆபத்தை அதிகரிக்கிறது.  
செல்போன் பயன்பாடு மெனிஞ்சியோமாவுடன் தொடர்பில்லாதது என்று 2012 மதிப்பாய்வில் கண்டறியப்பட்டது.  
நரம்பு நார்க்கட்டி வகை-2 (என்.எஃப் -2) உள்ளவர்களுக்கு ஒன்று அல்லது அதற்கு மேற்பட்ட மெனிஞ்சியோமாக்கள் உருவாக 50% வாய்ப்பு உள்ளது.
# மூளை தண்டுவட உறை புற்று நோய்

## காரணிகள்

### மரபியல்

மெனிஞ்சியோமாக்களில் அடிக்கடி நிகழும் மரபணு மாற்றங்கள் (~ 50%) குரோமோசோம் 22q இல் உள்ள நரம்பு நார்க்கட்டி வகை-2 மரபணு (மெர்லின்) இல் செயலிழக்கச் செய்யும் பிறழ்வுகள் ஆகும்.  
TRAF7 பிறழ்வுகள் நான்கில் ஒரு பங்கு மெனிஞ்சியோமாக்களில் உள்ளன. TRAF7, KLF4, AKT1 மற்றும் SMO மரபணுக்களில் உள்ள பிறழ்வுகள் பொதுவாக தீங்கற்ற மண்டை ஓட்டு-அடிப்படை மெனிஞ்சியோமாக்களில் காணப்படுகின்றன. NF2 இல் உள்ள பிறழ்வுகள் பொதுவாக பெருமூளை மற்றும் பெருமூளை அரைக்கோளங்களில் அமைந்துள்ள மெனிஞ்சியோமாக்களில் காணப்படுகின்றன.
# மூளை தண்டுவட உறை புற்று நோய்

## தடுப்பு

இயல்பாக உடல் எடையைப் பேணுவதன் மூலமும், தேவையற்ற பல் எக்ஸ்-கதிர்களைத் தவிர்ப்பதன் மூலமும் மெனிஞ்சியோமாக்கள் உருவாகும் ஆபத்தைக் குறைக்கலாம்.
# மூளை தண்டுவட உறை புற்று நோய்

## சிகிச்சை

### கவனிப்பு

ஒரு மெனிஞ்சியோமா சிறியதாகவும் அறிகுறியற்றதாகவும் இருந்தால், நெருக்கமான படவியலும் பின்தொடர்தலுடன் கூடிய கண்காணிப்பும் சில வேளைகளில் பயன்படுத்தப்படலாம். 43 நோயாளிகளைப் பற்றிய ஒரு பின்னோக்கிய ஆய்வில், 63% நோயாளிகளுக்கு பின்தொடர்தலில் எந்த வளர்ச்சியும் இல்லை என்று கண்டறியப்பட்டது, மேலும் 37% பேரின் கட்டி வளர்ச்சி ஆண்டுக்கு சராசரியாக 4 மிமீ இருந்தது. இந்த ஆய்வில், இளைய நோயாளிகளுக்குப் படவியல் செய்கையில் மீண்டும் கட்டிகள் வளர்வது கண்டறியப்பட்டது. மற்றொரு ஆய்வில், அறுவை சிகிச்சைக்கு உட்பட்ட 213 நோயாளிகளுக்கு எதிராக 351 பின்தொடர்தலுடன் கூடிய கண்காணிப்பால் பேணப்படும் நோயாளிகளின் மருத்துவ முடிவுகள் ஒப்பிடப்பட்டன. பழமைவாத சிகிச்சையளிக்கப்பட்ட நோயாளிகளில் 6% பேர் மட்டுமே பின்னர் அறிகுறிகளை கொண்டிருந்தனர், அதே நேரத்தில் அறுவை சிகிச்சை செய்யப்பட்ட நோயாளிகளில், 5.6% பேர் தொடர்ச்சியான நோயுற்ற நிலையை கொண்டிருந்தனர், மேலும் 9.4% பேர் அறுவை சிகிச்சை தொடர்பான நோயுற்ற நிலையையும் கூடுதலாகக் கொண்டிருந்தனர்.  
ஏற்கனவே அறிகுறிகளை ஏற்படுத்தும் கட்டிகளையுடையோருக்கு கண்காணிப்பு பரிந்துரைக்கப்படுவதில்லை. ஆயினும், கட்டி வளர்வதைத் தவிர்க்க கண்காணிப்பும் படவியலுடன் நெருக்கமாகப் பின்தொடர்வதும் தேவைப்படுகின்றது.
# மூளை தண்டுவட உறை புற்று நோய்

## சிகிச்சை

### அறுவை சிகிச்சை

கட்டியின் மேற்பரப்பு மேலோட்டமாகவும் எளிதில் அணுகக்கூடியதாகவும் இருந்தால் மெனிஞ்சியோமாக்களை வழக்கமாக அறுவைச் சிகிச்சை மூலம் வெட்டி அகற்றி முற்றிலும் நலமடையச் செய்யலாம். அருகிலுள்ள எலும்பின் மீது தாக்கம் ஏற்பட்டால், முழுமையான கட்டி அகற்றல் கிட்டத்தட்ட இயலாதது. தீங்கற்ற மெனிஞ்சியோமாக்கள் வீரியம் மிக்கதாக மாறுவது அரிதான நிகழ்வாகும்.  
கட்டியின் உலக சுகாதார அமைப்பு தரத்தையும், சிம்ப்சன் அளவுகோல்களால் அறுவை சிகிச்சையின் அளவையும் ஒப்பிடுவதன் மூலம் ஒரு கட்டி மீண்டும் நிகழும் அல்லது அறுவை சிகிச்சைக்குப் பிறகு வளரும் நிகழ்தகவு மதிப்பிடப்படலாம்.
# சந்தகா யானை சரணாலயம்

**சந்தகா யானை சரணாலயம்** (Chandaka Elephant Sanctuary) என்பது இந்திய மாநிலமான ஒடிசாவில் கட்டாக்கின் தெற்கு விளிம்பில் அமைந்துள்ள ஒரு வனவிலங்கு இருப்பு ஆகும். கிழக்குத் தொடர்ச்சி மலையின் உயிரியல் பிராந்தியத்தின் குர்தா மலைப்பகுதிகளில் அமைந்துள்ள சந்தகா காடு 175.79 (67.87 சதுரமைல்) பரப்பளவைக் கொண்ட பீடபூமியாகும். கோர்தா மற்றும் கட்டாக் மாவட்டங்களின் சிறிய பரந்த குன்றுகளாகும். இது டிசம்பர் 1982 இல் யானை காப்பகமாக நியமிக்கப்பட்டது.
# சந்தகா யானை சரணாலயம்

## தாவரங்கள்

இதன் தாவர பன்முகத்தன்மை ஆறு வகைகளில் விநியோகிக்கப்படுகிறது. அதாவது, இரண்டாம் நிலை ஈரமான இதர அரை பசுமையான காடுகள், ஈரமான இருவேல்<nowiki/>காடுகள், கடலோர குங்கிலியக் காடுகள், மூங்கிலரிசி, நடப்பட்ட தேக்கு, எட்டிமரம், சால், புங்கை, தேக்கு மற்றும் சித்தா ஆகியவை முக்கிய மர இனங்கள் குறைவான வளர்ச்சி விநியோகத்தைக் கொண்டுள்ளது. இந்த சரணாலயத்தின் பொதுவான மருத்துவ தாவரங்கள் பூனைக்காலி,சீந்தில், ஒரு சில வகை ஆர்க்கிட், பாசிகள், பிரையோபைற்றுகள் மற்றும் இலைகன்கள் போன்றவைகளும் காணப்படுகின்றன..
# சந்தகா யானை சரணாலயம்

## விலங்குகள்

இந்திய யானைகள் இங்கு வாழும் முதன்மையான இனங்களாகும். இது வாழ்விடத்தின் உற்பத்தித்திறனைக் குறிக்கிறது. சிறுத்தை உயிரியல் பிரமிட்டின் உச்சியில் உள்ளது. புள்ளிமான், கேளையாடு, சருகுமான், காட்டுப்பன்றி, பொதுவான குரங்கு, செம்முகக் குரங்கு, சிறிய இந்திய சிவெட், பொதுவான இந்திய முங்கூஸ், சிறிய இந்திய முங்கூஸ், முரட்டுத்தனமான முங்கூஸ், எறும்புண்ணிகள், தேன் கரடி, தேன் வளைக்கரடி, இந்திய ஓநாய் மற்றும் கழுதைப்புலி ஆகியவை இப்பகுதியின் பிற பாலூட்டிகளாகும். வன சாலைகள், வன திறப்புகள், புல் நிலங்கள், நீர்நிலைகளின் முன்கூட்டியே மற்றும் பாதுகாப்பு முகாம்களுக்கு அருகில் கூட 3-7 குழுக்களாக புள்ளிமானகள் காணப்படுகிறது. காட்டு நாய்கள் அவ்வப்போது காணப்படுகின்றன. 40 ஆண்டுகளுக்குப் பிறகு, ஆராய்ச்சியாளர்கள் காட்டில் ஒரு புலி மற்றும் அவற்றின் குட்டியின் ஆதாரங்களைக் கண்டறிந்துள்ளனர்; 2012 குளிர்காலத்தில், அவர்கள் அந்த இரண்டின் கால்தடங்களை கண்டுபிடித்தனர்.  
சரணாலயத்தின் முக்கிய பறவைகளாக மயில், சிவப்பு காட்டுக்கோழி, கொண்டை பாம்புண்ணிக் கழுகு, பெரிய கொம்பு ஆந்தை, கருந்தலை மாங்குயில், கூகல் மற்றும் கல் சுருன்டு போன்றவையாகும். குமர்குண்டி நீர்த்தேக்கம், குளிர்காலத்தில், பல புலம்பெயர்ந்த வாத்து இனங்களுக்கு ஒரு இடைக்கால வேட்டையாடும் மற்றும் உணவளிக்கும் களமாக செயல்படுகிறது. குறிப்பாக நீலச்சிறகி மற்றும் கிளுவை, பின்டெயில், புள்ளி மூக்கு வாத்து மற்றும் சிவப்புத்தாரா வாத்து மற்றும் வெள்ளைக்கண் வாத்து, சிறிய சீழ்க்கை சிரவி, சிறு முக்குளிப்பான், குள்ளத் தாரா, நீர்க்காகம், கம்புள் கோழி, சிறிய நீல மீன்கொத்திகள் போன்றவை மற்ற குடியுரிமை பறவைகளாகும். சூலை மாதத்தில் நீர்த்தேக்கம் புலம்பெயர்ந்த பறவைகளின் தங்குமிடமாக மாறுகிறது. முக்கியமாக திறந்த வாய் நாரைகள், குளத்துக் கொக்கு, வெள்ளைக் கொக்கு மற்றும் நீர்க்காகங்கள். பருவமழை மற்றும் பருவமழைக்கு பிந்தைய மாதங்களில் பட்டாம்பூச்சிகள் ஏராளமாக வருகை புரிகின்றன.  
ஊர்வனவற்றில், இந்திய மலைப்பாம்பு மற்றும் வங்காள உடும்பு போன்றவை இங்கு மிகவும் பொதுவானவை. பச்சோந்தி, அரணை, ஆமை, கண்ணாடி விரியன், புல்விரியன், கட்டு விரியன், கண்குத்தி பாம்பு, திருவாங்கூர் குக்குரி பாம்பு ஆகியவை ஊர்வனவற்றைக் குறிக்கின்றன. சதுப்புநில முதலைகள் இங்கு கொண்டுவரப்பட்ட பின்னர் பெரிய நீர்நிலைகளுக்கு ஏற்ப குறிப்பிடத்தக்க வகையில் இந்த இடத்தை தழுவிக்கொண்டன.  
இந்திய விலங்கியல் ஆய்வு மையம் (2002 இல்) இந்த சரணாலயத்தில் 37 வகையான பாலூட்டிகள், 167 வகையான பறவைகள், 33 வகையான ஊர்வன, 13 வகையான நீர்நில வாழ்வன மற்றும் 28 வகையான மீன்களைப் பதிவு செய்தது.
# சந்தகா யானை சரணாலயம்

## பார்வை கோபுரங்கள்

பார்வையாளர்களுக்கு வனவிலங்குகளைக் கண்காணிக்க ஏராளமான கண்காணிப்பு கோபுரங்கள் உள்ளன. பறவைகள் மற்றும் விலங்குகளை கவனிப்பதற்கு கொச்சிலாபெரானா, பிடகாடியா மற்றும் சாரிச்சக் கண்காணிப்புக் கோபுரங்கள் சிறந்தவை என்றாலும், குமர்குண்டி மற்றும் அம்பிலோவில் உள்ளவை ஓய்வு இல்லங்களின் வசதியைக் கொண்டுள்ளன. அங்கு ஒரு இரவு தங்க முடியும்.  
இங்கு இரு நீர் தேக்கங்கள் உள்ளன. தேராசு அணை மற்றும் ஜும்கா அணை, இந்த இருப்புக்குள் அமைந்துள்ளது. தேராசுக்கு அருகிலுள்ள குடிசைகள் சந்தகா இருப்புநிலையின் அழகிய காட்சியையும், வனவிலங்குகளைப் பார்க்கும் வாய்ப்பையும் வழங்குகிறது.
# மலை அரண்மனை, திரிப்பூணித்துறா

**மலை அரண்மனை** எனப்படுகின்ற *ஹில் பேலஸ்* (Hill Palace) என்பது இந்தியாவின் கேரளா மாநிலத்தில் கொச்சியின் திருப்பூணித்துறையில் அமைந்துள்ள மிகப் பெரிய தொல்லியல் அருங்காட்சியகமாகும். இந்த அருங்காட்சியகம் கொச்சி இராச்சிய மகாராஜா அரசின் நிர்வாக அலுவலகம் மற்றும் உத்தியோகபூர்வ இல்லமாகச் செயல்பட்டு வந்தது. 1865 ஆம் ஆண்டில் கட்டப்பட்ட இந்த அரண்மனை வளாகத்தில் பரப்பளவில் பாரம்பரிய பாணியில் கட்டபட்ட 49 கட்டிடங்கள் உள்ளன. இந்த வளாகத்தில் ஒரு தொல்லியல் அருங்காட்சியகம், ஒரு பாரம்பரிய அருங்காட்சியகம், மான் பூங்கா, வரலாற்று காலத்திற்கு முந்தைய பொருட்கள் கொண்ட பூங்கா, குழந்தைகள் பூங்கா ஆகியவை அமைந்துள்ளன. அருங்காட்சியகத்தின் வளாகத்தில் பல அரிய வகை மருத்துவத் தாவரங்கள் உள்ளன. தற்போது இந்த அரண்மனை கேரள மாநில தொல்லியல் துறையால் அருங்காட்சியகமாக மாற்றப்பட்டு பொதுமக்களின் பார்வைக்காகத் திறந்து வைக்கப்பட்டுள்ளது. இந்த அரண்மனை நகரிலிருந்து சுமார் தொலைவில் அமைந்துள்ளது. சாலை மற்றும் இரயில் பாதை வழியாக இந்த அருங்காட்சியகத்திற்குச் செல்லலாம்.  
கேரள அரசின் பாரம்பரிய விவகாரங்கள் துறையால் நிறுவப்பட்ட ஒரு தன்னாட்சி ஆய்வு மற்றும் பயிற்சி நிறுவனமான பாரம்பரிய ஆய்வு மையம் (சிஎச்எஸ்) இந்த வளாகத்தில் செயல்பட்டு வருகிறது. பாரம்பரிய ஆய்வு மையமானது 'கையெழுத்துப் பிரதி பாதுகாப்பு மையம்' (எம்.சி.சி) மற்றும் கையெழுத்துப் பிரதி ஆதார மையம் (எம்.ஆர்.சி) என்ற வகையில் இந்தியச் சுவடிகள் இயக்கத்தால் அடையாளப்படுத்தப்பட்டு, செயல்பட்டு வருகிறது.
# மலை அரண்மனை, திரிப்பூணித்துறா

## வரலாறு

மலை அரண்மனையானது 1865 ஆம் ஆண்டில் கொச்சின் மகாராஜாவால் கட்டப்பட்டது. தற்போது இது கேரளத்தின் மிகப்பெரிய தொல்லியல் அருங்காட்சியகமாக செயல்பட்டு வருகிறது.  
கொச்சி இராச்சியத்தின் அலுவல்பூர்வ தலைநகரம் முன்பு திரிச்சூரில் இருந்தது. மகாராஜாவின் அரச அலுவலகம் மற்றும் அரசவை ஆகிய அனைத்தும் நகரத்தில் அமைந்திருந்தன. இருப்பினும், சடங்கு பழக்கவழக்கங்களின்படி, கொச்சி ராணியின் இருப்பிடமே (பென்வழித்தம்புரான்) அரச அலுவலமாக நோக்கப்பட்டது. ஏனெனில் கொச்சி அரச குடும்பத்தினர் தாய்ழ்வழி சமூக மரபுகளைக் கொண்டிருந்தனர். ராணியானவர் அரசின் அதிகாரத்தைப் பெற்றிருந்தார். அவருடைய ஆட்சியின்கீழ் மன்னரானவர் ஆட்சி செய்தார். 1755 ஆம் ஆண்டு முதல், ராணியும் அவரது பரிவாரங்களும் திரிப்பூணித்துறையில் வாழ்ந்து வந்தனர். இதன் காரணமாக நகரம் அலுவல்பூர்வ தலைநகராக மாறியது. அத்துடன், இளவரசர் 14ஆம் ராம வர்மா திரிப்பூணித்துறையில் வளர்க்கப்பட்டார், இதன் காரணமாக மன்னராக முடிசூட்டப்பட்ட பின்னரும் அவர் திருச்சூரில் வாழ்வதற்கு பதிலாக, இங்கேயே வசிக்க விரும்பினார். இதன் காரணமாக அவரது நலனைக் கருத்தில் கொண்டு, 1865 ஆம் ஆண்டில் ஓர் அரச அலுவலகம் கட்டப்பட்டது. ஆரம்பத்தில் இது அரச அலுவலகம், அரசவைக் கட்டிடம் மற்றும் அரச செயலாளர்கள் மற்றும் அரசவைப் பிரபுக்களின் அலுவலகங்கள் என்ற அமைப்புகளைக் கொண்டு அமைந்திருந்தது. விரைவில் மேலும் பல கட்டமைப்புகள் பல்வேறு நோக்கங்களுக்காக முதன்மை கட்டட அமைப்போடு இணைக்கப்பட்டன. விரைவில், மன்னர் மற்றும் அவரது குடும்பத்தினரின் குடியிருப்புக்காக ஒரு அரச குடுப்பத்தினருக்கான குடியிருப்பு கட்டிடம் கட்டப்பட்டது. இருந்தபோதிலும், கொச்சின் அரச குடும்பத்தின் மற்ற உறுப்பினர்கள் தங்களுக்கு ஒதுக்கப்பட்ட பங்களாக்கள் மற்றும் உத்தியோகபூர்வ குடியிருப்புகளைக் கொண்டிருந்தனர்.  
இந்திய விடுதலைக்குப் பிறகு இந்த அரண்மனையை கொச்சின் அரச குடும்பத்தினர் கேரள அரசிடம் ஒப்படைத்தனர். 1980 ஆம் ஆண்டில் இந்த அரண்மனையானது தொல்லியல் துறையின் வசம் வந்து பின்னர் அருங்காட்சியகமாக மாற்றப்பட்டது. இந்த அரண்மனையானது 1986 ஆம் ஆண்டில் பொதுமக்களின் பார்வைக்காகத் திறந்துவிடப்பட்டது. இந்த அருங்காட்சியகம் மற்றும் அதன் வளாகம் மலையாளத் திரைப்படத் துறையின் பிரபலமான படப்பிடிப்பு தளங்களில் ஒன்றாகும். குதிரை வண்டி காட்சிக்கூடம் மற்றும் ஆயுத காட்சிக்கூடங்களில் ஏராளமான வரலாற்று கலைப்பொருட்கள் காட்சிக்கு வைக்கப்பட்டுள்ளன.  
இந்த அரண்மனை வளாகமானது நகரின் பசுமைப் பகுதியாக உள்ளது. சந்தீப் வர்மா மற்றும் கோகுல் வினயன் ஆகியோரால் தயாரிக்கப்பட்ட தோட்டங்களுக்குள் காணப்படும் விலங்கினங்களின் பட்டியலில் 'மலை அரண்மனையின் விலங்குகள்' என்ற தலைப்பில் வெளியிடப்பட்டுள்ளது. என்ற தலைப்பில் வெளியிடப்பட்டுள்ளது.
# மலை அரண்மனை, திரிப்பூணித்துறா

## அருங்காட்சியகம்

இந்த அருங்காட்சியகத்தில் கொச்சின் அரச குடும்ப ஓவியங்கள், கல் மற்றும் பளிங்கில் செதுக்கபட்ட சிற்பங்கள், ஆயுதங்கள், கல்வெட்டுகள், நாணயங்கள் போன்ற 14 வகை காட்சிப் பொருள்கள் காட்சிக்கு வைக்கப்பட்டுள்ளன. இந்த அருங்காட்சியகத்தில் உள்ள சேகரிப்புகளில் முக்கியமான பங்கினை வகிப்பவை கொச்சின் அரச குடும்பத்தால் வழங்கப்பட்டவையாகும். அவற்றுள் சில பங்களியம் தேவசம் மற்றும் தொல்லியல் துறையின் சில காட்சிப்பொருள்கள் ஆகும். இங்கு விலைமதிப்பற்ற கற்களைக் கொண்ட தங்க கிரீடம் மற்றும் பல மதிப்புமிக்க நாணயங்கள், ஆபரணங்கள், கம்பீரமான படுக்கைகள் மற்றும் கல்வெட்டு மாதிரிகள் ஆகியவை உள்ளன. மேலும் யப்பான், சீனா போன்ற நாடுகளின் 200க்கும் மேற்பட்ட மண் வேலைப் பண்டங்கள், சுடுமண் படைப்புகள் காட்சிக்கு வைக்கபட்டுள்ளன. மேலும் கற்காலக் கருவிகள், குடக்கல், தொப்பி கல் போன்ற வரலாற்று காலத்துக்கு முந்தைய சின்னங்கள் காட்சிக்கு வைக்கபட்டுள்ளன. மொகஞ்சதரோ, அரப்பா போன்ற இடங்களில் எடுக்கபட்ட முத்திரைகளின் மாதிரிகள் காட்சிக்கு வைக்கபட்டுள்ளன. பிரபல மலையாளத் திரைப்படமான மணிச்சித்ரதாழ் இங்கே படமாக்கப்பட்டது.  
இந்த அரண்மனை தினமும் காலை 10.00 மணி முதல் மதியம் 12.30 மணி வரையிலும், பிற்பகல் 2.00 மணி முதல் மாலை 5.00 மணி வரையிலும் பொதுமக்களின் பார்வைக்காகத் திறந்து வைக்கப்பட்டுள்ளது. திங்கட்கிழமை மற்றும் தேசிய / மாநில விடுமுறை நாட்கள் இங்கு விடுமுறை நாட்களாகும்.
# மலை அரண்மனை, திரிப்பூணித்துறா

## திரைப்படத் தளம்

இந்த மலை அரண்மனை பல மலையாளத் திரைப்படங்களில் படமாக்கப்பட்டுள்ளது. இந்த அரண்மனையில் படமாக்கப்பட்ட சில பிரபலமான படங்கள் மூன்னாம் முரா (1988) , மணிச்சித்ரதாழ் (1993), பிங்காமி (1994) >, கலியூஞ்சல் (1997) , ட்ரீம்ஸ் (2000) >, சோட்டா மும்பை (2007) > போன்றவை ஆகும்.
# கிருஷ்ணாபுரம் அரண்மனை

**கிருஷ்ணாபுரம் அரண்மனை (Krishnapuram Palace)** என்பது தென்மேற்கு இந்தியாயாவில் கேரள மாநிலத்தில் ஆலப்புழா மாவட்டம், ஆலப்புழை நகருக்கு அருகில் அமைந்துள்ள காயம்குளம் என்னும் இடத்தில் உள்ள ஒரு அரண்மனை மற்றும் அருங்காட்சியகம் ஆகும். இது 18 ஆம் நூற்றாண்டில் திருவிதாங்கூர் இராச்சியத்தின் மன்னரான அனிஷாம் திருநாள் மார்த்தாண்ட வர்மா (கி.பி 1729-1758) என்பவரால் கட்டப்பட்டது. இது கேரளக் கட்டிடக்கலை பாணியில் கிருஷ்ணபுரத்தில் உள்ள கிருஷ்ணசாமி கோயிலுக்கு அருகில், முக்கோண முகடு, ஒடுக்கமான நடைக்கட்டு, உந்தித் தோன்றும் ஜன்னல்கள் போன்ற அமைப்புகளைக் கொண்டு கட்டப்பட்டதாகும்.  
இந்த அரண்மனை கேரள மாநில தொல்லியல் துறையால் பராமரிக்கப்பட்டு வருகிறது. மேலும் இந்த அரண்மனையில் முன்னர் குடியிருந்த திருவிதாங்கூர் மன்னர் மார்த்தாண்ட வர்மா போன்றோருக்கு சொந்தமான பொருள்கள் இங்கு காட்சிக்கு வைக்கப்பட்டுள்ளன. அரண்மனை வளாகத்திற்குள் அமைந்துள்ள பெரிய குளமானது மிகவும் பிரபலமான ஒரு குளமாகும். குளத்தின் அடிப்பகுதியில் எதிரிகளிடமிருந்து தப்பிக்கும் பாதையாக ஒரு சுரங்கப் பாதை இருப்பதாகக் கூறப்படுகிறது.  
இரட்டை முனைகளைக் கொண்ட காயம்குளம் வாள் இங்கே காட்சிக்கு வைக்கப்பட்டுள்ளது. இந்த அருங்காட்சியகத்தின் முற்றப் பகுதியில் ஆலப்புழா மாவட்டத்தைச் சேர்ந்த நான்கு புத்தர் சிலைகளில் ஒன்று காட்சிப்படுத்தப்பட்டுள்ளது.
# கிருஷ்ணாபுரம் அரண்மனை

## நிலவியல்

கிருஷ்ணாபுரம் அரண்மனை அப்பகுதியில் காணப்படுகின்ற அமைதியான சூழலில், காயம்குளம் நகரின் தெற்கே சுமார் தொலைவில் உள்ள கிருஷ்ணபுரம் கிராமத்தில் உள்ள கிருஷ்ணசாமி கோயிலின் பெயரைக் கொண்டு அமைந்துள்ளது. இந்த அரண்மனை ஒரு சிறிய குன்றின் உச்சியில் அமைந்துள்ளது. இங்கு நீரூற்றுகள், குளங்கள் மற்றும் புல்வெளிகளுடன் மொட்டை மாடி தோட்டம் ஆகியவை காணப்படுகின்றன. இது தேசிய நெடுஞ்சாலை 66 (இந்தியா) (என்எச் 66)க்கு இடது புறத்தில் ஆலப்புழையில் மாவட்டத்தில் ஓச்சிறை மற்றும் காயம்குளம் ஆகிய இடங்களுக்கு இடையே அமைந்துள்ளது. இது ஆலப்புழை மாவட்டத்திலுள்ள ஆலப்புழையில் இருந்து கொல்லம் செல்லும் வழியில் 47 கி.மீ. (29 மைல்) தொலைவில் இது அமைந்துள்ளது.
# கிருஷ்ணாபுரம் அரண்மனை

## வரலாறு

இந்த அரண்மனை திருவிதாங்கூர் மன்னர் மார்த்தாண்ட வர்மர் அவர்களால் ஒடனாடு-திருவிதாங்கூர் 1746 ஆம் ஆண்டு போரில் ஓடனாட்டை தோற்கடித்து இணைக்கப்பட்ட பின்னர் கட்டப்பட்டது. அரண்மனையை நிர்மாணிப்பதற்கு முன்பு, மன்னர் அந்த இடத்திலுள்ள முந்தைய அரண்மனையை இடித்தார். இது ஓடனாடு மன்னர் வீர ரவி வர்மா (கி.பி 1700–1775 ஆட்சி) என்பவரால் முதலில் கட்டப்பட்டது ஆகும்.
# கிருஷ்ணாபுரம் அரண்மனை

## சேகரிப்புகள்

தற்போது ஒரு தொல்பொருள் அருங்காட்சியகமாக செயல்படும் இந்த அரண்மனை வளாகத்தில், பண்டைய ஓவியங்கள் மற்றும் கல்வெட்டுகள், நாணயங்கள், மெகாலித்திக் காலத்தைச் சேர்ந்த எச்சங்கள், மரத்தால் செய்யப்பட்ட கலைப்பொருட்கள், பித்தளை மற்றும் கல் சிற்பங்கள் ஆகியவை காட்சிப்படுத்தப்பட்டுள்ளன. இந்த வளாகத்தில் உள்ள சில முக்கிய காட்சிப்பொருள்காக கஜேந்திர மோட்ச சுவரோவியம், காயம்குளம் வாள், 10 ஆம் நூற்றாண்டின் புத்தரின் சிலை மற்றும் சடங்கு பாத்திரங்கள் உள்ளிட்ட பல கலைப்பொருட்களைக் கூறலாம்.
# எர்கோலைன்

**எர்கோலைன் வழிப்பொருள்கள்** (Ergoline derivatives) ஆல்கலாய்டு எர்கோலைனின் வடிவமைப்புச் சட்டகத்தைக் கொண்ட வேதிச்சேர்மங்கள் ஆகும். எர்கோலைன் வழிப்பொருள்கள் இரத்த நாளச் சுருக்கத்திற்கான மருந்துப் பொருளாகவும், ஒற்றைத் தலைவலிக்கான சிகிச்சை மற்றும் துயர் குறைப்பியாகவும் காஃவீன்) உடன் இணைத்துப் பயன்படுத்தப்படுகிறது. மேலும் நடுக்குவாதத்திற்கான சிகிச்சையிலும் பயன்படுகிறது. சில எர்கோலைன் ஆல்கலாய்டுகள் எர்காட் பூஞ்சைகளில் காணப்படுவதோடு ரொட்டிப்பூஞ்சை நோய் என்ற நிலையிலும் ஈடுபடுகிறது. இதர எர்கோலைன் வழிப்பொருள்கள் இல்காட்சியுணர்வு மற்றும் மாயத்தோற்றங்கள் தெரிவதாக உணரும் ஒரு வித மன நோய்க்கான மருந்துகளான லைசெர்ஜிக் ஆசிட் டைதைலமைடு ஆகியவற்றை உள்ளடக்கியதாக உள்ளன. மற்றும் சில ஆல்கலாய்டுகள் *ஆர்கைநியா நெர்வோசா*, *இப்போமோயியோ டிரைகலர்* மற்றும் இவ்றை ஒத்த தாவரங்களில் காணப்படுகிறது.எர்கோலின் வழிப்பொருள்களில் மூன்று முக்கிய வகைகள் காணப்படுகின்றன. அவை, 1) லிசெர்ஜிக் அமிலத்தின் நீரில் கரையக்கூடிய அமைடுகள், 2) நீரில் கரையாத எர்கோபெப்டின்கள் மற்றும் 3) கிளாவைன் தொகுதி சேர்மங்கள் ஆகியவை ஆகும். இச்சேர்மங்கள் அடிப்படை எர்கோலின் வளையத்துடன் இணைக்கப்பட்ட டிரைபெப்டைடு அமைப்பைக் கொண்டுள்ளன.
# எர்கோலைன்

## பயன்கள்

இயற்கையாக காணப்படும் எர்கோனோவைன் (கருப்பை குருதிப்போக்கு தடுப்பியாகப் பயன்படுத்தப்படுவது) மற்றும் எர்கோடமீன் (ஒற்றைத் தலைவலியைக் கட்டுப்படுத்த உதவும் இரத்தநாளச் சருக்கி) இவற்றைத் தவிர்த்து, தொகுப்புமுறை வழிப்பொருள்களான மெதர்ஜின் (கருப்பை குருதிப்போக்கு தடுப்பி), ஒற்றைத் தலைவலி மருந்துகளான டைஐதரோஎர்கோடமீன் மற்றும் மெத்திசெர்ஜைடு, ஐதெர்ஜின் (டைஐதரோஎர்கோடாக்சின் மெசிலேட்டுகள்) ஆகியவையும் காணப்படுகின்றன.
# எர்கோலைன்

## இயற்கையில் கிடைக்கும் விதம்

எர்கோலைன் ஆல்கலாய்டுகள் கீழ்நிலை பூஞ்சைகளில் காணப்படுகின்றன. மேலும் சில இனங்கள் பூக்கும் தாவரங்களிலும், மெக்சிகன் தாவரங்களான *துர்பினா கோரிம்போசா* மற்றும் *இபோமோயியா மூவண்ணம்* ஆகியவைகளில் காணப்படுகின்றன. இத்தாவரங்களின் விதைகள் சில உளவியல் நோய்களுக்கான சிகிச்சையில் பயன்படும் மருந்துகளாக அடையாளம் காணப்பட்டுள்ளன. இந்த விதைகளில் உள்ள முக்கிய ஆல்கலாய்டுகள் எர்கைன் மற்றும் அதன் ஒளியியல் மாற்றியமான ஐசோர்கைன் ஆகும். மேலும் பல லைசெர்ஜிக் அமில வழிப்பொருள்கள் மற்றும் கிளாவின்கள் குறைந்த அளவுகளில் உள்ளன. ஹவாயிய உயிரினங்கள் *ஆர்கைரியா நெர்வோசா* இதை ஒத்த ஆல்கலாய்டுகளையும் உள்ளடக்கியுள்ளன.
# எர்கோலைன்

## வரலாறு

எர்கோலைன் ஆல்கலாய்டுகள் முதன்முதலில் தானியங்களைத் தாக்கி எர்கோடிசம் என்ற நோயினை உருவாக்கும் பூஞ்சைகளான எர்காட்டுகளிலிருந்து பிரித்தெடுக்கப்பட்டன. எர்காட் மருத்துவப் பயன்பாட்டில் ஒரு நீண்ட கால வரலாற்றைக் கொண்டுள்ளது. இதன் காரணமாகவே, இதன் செயல்பாட்டை வேதியியல்ரீதியாக அடையாளப்படுத்தும் முயற்சிகளுக்கு வழிவகுத்தது. இந்த முயற்சி ஜி. பார்கர் மற்றும எஃப். எச். கார் ஆகியோர் எர்கோடாக்சினிலிருந்து பிரித்தெடுத்ததிலிருந்து தொடங்கியது. இந்தப் பெயர் எர்காட்டின் மருத்துவப் பயன்களைக் காட்டிலும் நச்சுத்தன்மை அதிகமாக இருந்ததால் விளைந்ததேயாகும். 1918 ஆம் ஆண்டில் ஆர்தல் இசுடோல் என்பவர் எர்கோலின் ஆல்கலாய்டுகளிலிருந்து எர்கோடமீனை நோய்தீர்க்கும் சிகிச்கைகளுக்குரிய பொருளாகப் பிரித்தெடுத்தார். ஆர்தர் இசுடோல் மற்றும் ஆல்பர்ட் ஆப்மேன் இருவரும் இது தொடர்பான ஆய்வுகளில் தொடர்ந்து ஈடுபட்டனர். அவர்களின் பணியின் முன்னேற்றத்தின்போது, இயற்கையாக கிடைக்கும் அனைத்து ஆல்கலாய்டுகளும் ஒற்றை கட்டுமான அலகான லிசெர்ஜிக் அமில டைஎத்திலமைடிலிருந்து பெறப்பட்டுள்ளது தெளிவாக்கப்பட்டது. 1930 களின் தொடக்கத்தில் எர்காட் ஆல்கலாய்டுகளின் அடிப்படை வேதி அமைப்பானது கண்டறியப்பட்ட பிறகு, வேதித்தொகுப்பு முறை வழிப்பொருள்களின் தீவிரமான தேடலின் நூற்றாண்டு தொடங்கியது.
# வண்ணத் தவளை

## விளக்கம்

இந்த குண்டான தவளை இனமானது மூக்கிலிருந்து மலவாய்வரை சுமார் நீளமுள்ளதாக இருக்கிறது. பெண் தவளைகள் ஆண் தவளைகளைவிட சற்று பெரியதாக இருக்கும். முதுகெலும்பின் மேற்பரப்பு பகுதியில் சாம்பல்-கறுப்பு நிறமானதாக இருக்கும். இதன் இருபுறமும் சிவப்பு-பழுப்பு நிறத் திட்டுகள் சமச்சீர் வடிவத்துடன், கண்ணின் பின்புறத்திலிருந்து முன் சினையின் அடிப்பகுதி வரை நீண்ட வண்ணக் திட்டுக்குள் இருக்கும். இதன் அடிப்பகுதியானது வெளிர் மஞ்சள்-சாம்பல், கருப்பு அல்லது பழுப்பு நிறத்தில் இருக்கும். இனப்பெருக்க காலத்தில், ஆண் தவளைகளுக்கு தொண்டையில் கருமையான திட்டு உருவாகிறது.
வண்ணத் தவளை இனமானது தரைக்கடியில் வளைவாழ்க்கை வாழும் இனமாகும். இது இலைக் குப்பைகளில், தளர்வான மண்ணில் அல்லது விழுந்த மரக்கட்டைகளுக்கு அடியில் நாளைக் கழிக்கிறது. ஆனால் இது மரக் கிளைகளிலும் ஏறக்கூடியது. இது வறண்ட காடுகள், தென்னை மற்றும் இரப்பர் தோப்புகள், ஈரநிலங்கள், நெல் வயல்கள், குடியிருப்புகளுக்கு அருகிலுள்ள பகுதிகள் போன்ற பகுதிகளில் வாழ விரும்பக்கூடியது.
# வண்ணத் தவளை

## நடத்தை

இந்த தவளை பல்வேறு வகையான பூச்சிகளை உணவாக கொள்கிறது. இது மழைக்காலத்தின் துவக்கத்தில் இனப்பெருக்கம் செய்கிறது. மேலும் ஆண் தவளைகள் பொருத்தமான நீர்நிலைகளில் இருந்து கலவிக்கு பெண்தவளைகளை அழைத்து ஒலி எழுப்புகின்றன. இதன் முட்டைகள் நீரின் மேற்பரப்பில் ஒற்றை அடுக்கில் மிதக்கின்றன. இதன் தலைப்பிரட்டைகள் கருப்பு நிறம் கொண்டவை.
# வண்ணத் தவளை

## நிலைமை

இந்த தவளை பரந்த எல்லையில் வாழக்கூடியதாக உள்ளது. மேலும் இந்த தவளைகளின் தொகையானது நியாயமான அளவாகத் தெரிகிறது. ஐ.யூ.சி.என் இதை " குறைந்த அக்கறை " என்று மதிப்பிடுகிறது, ஏனெனில் இதன் எண்ணிக்கை வீழ்ச்சி வீதம் ஏதேனும் இருந்தால், இதை மிகவும் அச்சுறுத்தலுக்கு ஆளான பிரிவில் பட்டியலிடுவதை நியாயப்படுத்த போதுமான காரணங்கள் இல்லை. இந்த தவளை இது வாழும் எல்லைக்குள் எதிர்கொள்ளும் அச்சுறுத்தலால் பெரும்பாலும் அழிவிற்கு உள்ளாகிறது. இது எதிர்கொள்ளும் அச்சுறுத்தல்கள் இதன் வாழ்விட சீரழிவு மற்றும் இது இனப்பெருக்கம் செய்யும் நீர்நிலைகளானது வேளாண் வேதிப்பொருட்களால் மாசுபடுவதே என அடையாளம் காணப்பட்டுள்ளது.
# சம்பா, இமாச்சல பிரதேசம்

**சம்பா** **(Chamba)** என்பது, இந்திய மாநிலமான இமாச்சல பிரதேசத்தில் சம்பா மாவட்டத்தில் உள்ள ஒரு நகரம் ஆகும். 2001 ஆம் ஆண்டு இந்திய மக்கள் தொகை கணக்கெடுப்பின்படி, இந்த நகரம் ராவி ஆற்றின் கரையில் சால் நதியுடன் சங்கமமாகிறது. சம்பியா மாநிலத்தின் ஆட்சியாளர்களாக சாம்பியல்கள் இருந்தனர். இந்த சாம்பியல்கள் வர்மன் என்ற பின்னொட்டைப் பயன்படுத்தினர்.  
பொ.ஊ 2 ஆம் நூற்றாண்டில் சம்பா பிராந்தியத்தின் வரலாறு கோலியன் பழங்குடியினிரின் வரலாற்று பதிவுகளுடன் குறிப்பிடப்பட்டிருந்தாலும், இப்பகுதி முறையாக மரு வம்சத்தால் ஆளப்பட்டு வந்துள்ளது. பொ.ஊ 500 முதல் இராஜு மரு தொடங்கி, பண்டைய தலைநகரான பார்மூரிலிருந்து ஆட்சி செய்தது. இது, சம்பா நகரத்திலிருந்து, தொலைவில் அமைந்துள்ளது. பொ.ஊ. 920 ஆம் ஆண்டில், இராஜா சாகில் வர்மன் (அல்லது ராஜா சாகில் வர்மா) தனது மகள் சம்பாவதியின் வேண்டுகோளைத் தொடர்ந்து இராச்சியத்தின் தலைநகரை சம்பாவுக்கு மாற்றினார் இராஜு மரு காலத்திலிருந்து, இந்த வம்சத்தைச் சேர்ந்த 67 அரசர்கள், 1948இல், ஏப்ரல் மாதத்தில், சம்பா நகரம் இந்திய ஒன்றியத்துடன் இணைக்கப்பட்ட காலம் வரையிலும் அரசாட்சி செய்துள்ளனர். அதுவரையிலும், சம்பா நகரம், 1846 முதல், ஐக்கிய இராச்சியத்தின் மலாட்சியின் கீழ் இருந்தது.
# சம்பா, இமாச்சல பிரதேசம்

## பிரபலமாக

இந்த நகரத்தில் ஏராளமான கோயில்கள் மற்றும் அரண்மனைகள் உள்ளன. மேலும் இரண்டு பிரபலமான ஜாத்ராக்கள் (கண்காட்சிகள்), "சுகி மாதா மேளா" மற்றும் "மின்ஜார் மேளா" ஆகியவை நடைபெறுகின்றன. அவை, பல நாட்கள் இசை மற்றும் நடனத்துடன் நீடித்திருக்கும். சம்பா அதன் கலை மற்றும் கைவினைப்பொருட்களுக்காகவும், குறிப்பாக அதன் பஹாரி ஓவியங்களுக்காகவும் குறிப்பிடப்படுகின்றன. மேலும், சம்பா, 17 மற்றும் 19 ஆம் நூற்றாண்டுகளுக்கு இடையில் வட இந்தியாவின் மலை இராச்சியங்களில் தோன்றிய அதன் கைவினைப்பொருட்கள் மற்றும் ஆடைகள் ஆகியவற்றிற்காகவும் மிகவும் பிரபலமாக அறியப்படுகிறது.
# சம்பா, இமாச்சல பிரதேசம்

## புள்ளி விவரங்கள்

2001 இந்திய மக்கள் தொகை கணக்கெடுப்பின்படி, சம்பாவின் மக்கள் தொகை 20,312 ஆகும். மக்கள் தொகையில், ஆண்களில் 52 சதவீதமும், பெண்கள் 48 சதவீதமாகவும் உள்ளது. சம்பாவின் சராசரி கல்வியறிவு விகிதம் 81% ஆகும், இது தேசிய சராசரியான 59.5% ஐ விட அதிகமாகும்; ஆண் கல்வியறிவு 85% மற்றும் பெண் கல்வியறிவு 77% ஆகும். நிர்வாக மொழி இந்தி ஆகும். உள்நாட்டில் பேசும் மொழி சம்பீலி. பஞ்சாபி மற்றும் பாஷ்டோவைப் பேசுபவர்கள் சிலர் உள்ளனர், பெரும்பாலும் சீக்கிய மற்றும் இந்து வம்சாவளியைச் சேர்ந்தவர்கள் இங்கு வசிக்கின்றனர். இவர்கள், 1947 இல் இந்தியப் பிரிவினைக்குப் பிறகு இங்கு வந்தவர்கள் ஆவர்.  
நகர்ப்புற மையத்திலிருந்து தொலைவில் வசிக்கும், சம்பாவின் பழங்குடி மக்கள் இரண்டு முக்கிய குழுக்களாக பிரிக்கப்பட்டுள்ளனர்; அவை, குஜ்ஜார் மற்றும் காடிஸ் குழுக்கள் என்ப்படுகின்றன. குஜ்ஜார்கள், முக்கியமாக நாடோடிகள், காஷ்மீரிலிருந்து வர்த்தக எல்லைகளில் மாநில எல்லையைத் தாண்டி சம்பாவுக்கு வந்தனர். அவர்கள் இஸ்லாமிய சமூகத்தின் நாடோடி மேய்ப்பர்களைச் சேர்ந்தவர்கள் ஆவர். மேலும், இவர்கள், சம்பா மலைகளின் கடுமையான குளிர்காலத்தைத் தவிர்ப்பதற்காக இலையுதிர்காலத்தில் தாழ்நில பஞ்சாபிற்கு தங்கள் கால்நடைகளுடன் பயணம் செய்கிறார்கள். அவற்றின் அம்சங்கள் துருக்கியும், முக்கிய நகரத்திலிருந்து தனித்துவமான மொழியையும் கலாச்சாரத்தையும் கொண்டிருக்கின்றன..  
காடிஸ் பல இனக்குழுக்களைக் கொண்டுள்ளது; அதாவது பிராமணர்கள், ராஜபுத்திரர்கள், தாகூர்ஸ், ரதிஸ் மற்றும் காத்ரிஸ் போன்ற இனங்கள், பெரும்பான்மையை உருவாக்குகிறார்கள். அவர்கள் விவசாய மக்கள், மற்றும் "காடி" என்ற பெயருக்கு "மேய்ப்பன்" என்று பொருள். அவர்கள் முக்கியமாக சம்பா மாவட்டத்தின் ஒரு பகுதியில் தௌலா தார் மலைகளில் வசிக்கின்றனர், இது பிரம்மூர் வஸாரத் அல்லது "கடரன்" என அழைக்கப்படுகிறது, இது சம்பாவிற்கும் காங்க்ராவிற்கும் இடையில் அமைந்துள்ளது. "காதர்" என்பதற்கு ஆடுகள் என்று பொருள், எனவே அவற்றின் நிலம் முறைசாரா முறையில் "கடரன்" என்று குறிப்பிடப்படுகிறது. அதாவது "செம்மறி நாடு" என்று பொருள்படும். முகலாய சாம்ராஜ்யத்தின் போது 18 ஆம் நூற்றாண்டில் லாகூரிலிருந்து காம்பி மக்கள் வருகை தந்த போதிலும், அவர்கள் 10 ஆம் நூற்றாண்டில் சம்பாவுக்கு வந்ததாக நம்பப்படுகிறது. அவர்கள் சிவபெருமானை வழிபடுவதோடு, ஆன்ம வாதத்தை கடைப்பிடிப்பதாகக் கூறப்படுகிறது
# சம்பா, இமாச்சல பிரதேசம்

## நிர்வாகம்

ராஜா மருவில் தொடங்கி, 6 ஆம் நூற்றாண்டில் பார்மூரின் முதன்மை நிலை நிறுவப்பட்டதிலிருந்து, சம்பா மாவட்டத்தை ஆட்சி செய்தவர்கள், மொத்தம் 67 ராஜாக்கள் ஆவார்கள். உண்மையில், இந்திய வரலாற்றில் சம்பா இராச்சியம் 1000 ஆண்டுகளுக்கும் மேலாக எதிலும் தலையிடாமல் சுதந்திரமாக இருந்தது என்பது ஒரு தனிமைப்படுத்தப்பட்ட வழக்கு என்று நம்பப்படுகிறது. இருப்பினும், ராஜா சாஹிலா வர்மனுக்கு முன்பு, சம்பா மாநிலத்தின் பிராந்திய அளவு தவறாக வரையறுக்கப்பட்டது, மேலும் இது ஒரு தளர்வான அடிப்படையிலான பிரதேசமாக இருந்தது. இது ஒற்றுமையால் குறிக்கப்பட்டது. சம்பா மாநிலத்தை ரானாஸ் என்பவர் நடத்தினார். சிறிய ஆட்சியாளர்கள், உள்நாட்டில் ஆளப்படும் பகுதிகளை "ஃபிஃப்டோம்ஸ்" என்று அழைக்கப்பட்டனர், மேலும் அவை தங்களது சொந்த சுயாதீன ராஜ்யங்களாக கருதப்பட்டன. சாஹிலா வர்மனின் ஆட்சி வரை இந்த ராஜ பிரபுக்கள் அடிபணிந்து சம்பா மாவட்டம் முறையாக ஒரு ஒருங்கிணைந்த நிறுவனமாக ஒருங்கிணைக்கப்பட்டது. சம்பா தலைநகரிலிருந்து ஆட்சி செய்த சம்பா இராச்சியத்தின் ராஜாக்கள், ராஜ்யத்தை 5 மண்டலங்களாகப் பிரித்தனர், பின்னர் அவை வஸாரத்துகள் என்று அழைக்கப்பட்டன. இந்த துணை பிரதேசங்கள் சம்பா, பார்மோர், பட்டி, சூரா மற்றும் பாங்கி ஆகியவற்றைக் கொண்டிருந்தன.
# ஹேரி ட்ராட்

**ஜார்ஜ் ஹென்றி ஸ்டீவன்ஸ்** " **ஹாரி** " **ட்ராட்** (George Henry Stevens "Harry" Trott 5 ஆகஸ்ட் 1866 - 9 நவம்பர் 1917) ஒரு முன்னாள் ஆத்திரேலிய துடுப்பாட்ட வீரர் ஆவார். இவர் 1888 மற்றும் 1898 ஆம் ஆண்டுகளுக்கு இடையில் பன்முக வீரராக 24 தேர்வுத் துடுப்பாட்டப் போட்டிகளில் விளையாடினார். ட்ராட் ஒரு சிறந்த மட்டையாளர், சுழற்பந்து பந்து வீச்சாளர் மற்றும் சிறந்த களத் தடுப்பாளர் என்றாலும், இவர் தலைவராகவே பரவலாக அறியப்படுகிறார். "  
ட்ராட் 1888 ஆம் ஆண்டில், இங்கிலாந்து சுற்றுப்பயணத்தில் தேர்வுத் துடுப்பாட்டப் போட்டியில் அறிமுகமானார், மேலும் மூன்று முறை (1890, 1893 மற்றும் 1896 ஆம் ஆண்டுகளில்) இங்கிலாந்திற்கு சுற்றுப்பயணம் மேற்கொண்டு, ஒவ்வொரு தொடரிலும் 1000 க்கும் மேற்பட்ட ஓட்டங்களை எடுத்துள்ளார். 1896 சுற்றுப்பயணத்திற்காக, ட்ராட் தனது அணியினரால் தலைவராகத் தேர்ந்தெடுக்கப்பட்டார். இங்கிலாந்து தொடரில் இரண்டு தேர்வுத் துடுப்பாட்டப் போட்டிகளில் ஒன்றை வென்றது மற்றும் தி ஆஷஸை தக்க வைத்துக் கொண்ட போதிலும், ஒரு தலைவராக ட்ராட்டின் திறன் மிகவும் மதிக்கப்பட்டது. 1897-98 ஆம் ஆண்டில் இங்கிலாந்துத் துடுப்பாட்ட அணி ஆத்திரேலியாவில் சுற்றுப் பயணம் செய்து விளையாடியது. ஐந்து தேர்வுத் துடுப்பாட்டப் போட்டிகள் கொண்ட அந்த தொடரினை ஆத்திரேலிய அணி 4 போட்டிகளில் வென்று கைப்பற்றி ஆஷஸ் கோப்பையினை மீண்டும் வென்றது. ஆஸ்திரேலியக் கூட்டமைப்பு ஒரு விவாதத்தில், ட்ரொட்டினை ஒரு "தேசிய நிறுவனம் (அணி தேசத்தின் சொத்து)" என்றும் இவரது குழு இந்தக் கூட்டமைப்பினை விட ஆஸ்திரேலிய இதயங்களுக்காக அதிகம் செய்ததாக" பாராட்டப்பட்டது. இவரது தம்பி ஆல்பர்ட்டும் தேர்வுத் துடுப்பாட்ட வீரரானார். மேலும் இவரது சகோதரர்கள் உள்ளூர் துடுப்பாட்டச் சங்கத்திற்காக விளையாடினர். ஹாரி தென் மெல்போர்ன் தூட்ப்பாட்ட அணிக்காக விளையாடத் தேர்வானார்.  
1886 ஆம் ஆண்டில் புத்தாண்டு தினத்தில் விக்டோரியாத் துடுப்பாட்ட அணி சார்பாக ஆத்திரேலிய லெவன் அ னிக்கு எதிரான முதல் தரத் துடுப்பாட்டப் போட்டியில் இவர் அறிமுகமானார். அந்தப் போட்டியில் இறுதிவரை ஆட்டமிழக்காமல் 18 ஓட்டங்களை எடுத்தார். இரண்டு மாதங்களுக்குப் பிறகு, இவர் தனது முதல் காலனித்துவ போட்டியில், தெற்கு ஆஸ்திரேலியாவுக்கு எதிராக அடிலெய்ட் ஓவலில் விளையாடினார்.
# யானை பயிற்சி மையம், கோன்னி

*யானை பயிற்சி மையம்* (Elephant Training Center) கோன்னி ஆனக்கூடு என்றும் அழைக்கப்படும் இது கேரளாவின் கோன்னியில் அமைந்துள்ள யானைகளுக்கு நன்கு அறியப்பட்ட பயிற்சி மையமாகும். இது பத்தனம்திட்டா நகரத்திலிருந்து 11 கி.மீ தூரத்தில் உள்ளது.
# யானை பயிற்சி மையம், கோன்னி

## ஆனக்கூடு (கூண்டு)

யானைகளை வளர்ப்பதற்காக கட்டப்பட்ட மரத்தின் பெரிய கூண்டுகள் இங்குள்ள பிரதான ஈர்ப்பாகும். இந்த கூண்டுகள் உள்நாட்டில் ஆனக்கூடு என்று அழைக்கப்படுகின்றன. மேலும் இதில் ஒரே நேரத்தில் 3 முதல் 4 யானைகளுக்கு இடமளிக்க முடியும்.
# யானை பயிற்சி மையம், கோன்னி

## பயிற்சி செயல்முறை

இங்குள்ள பயிற்சியாளர்களால் குழந்தை யானைகள் அல்லது காயமடைந்து காட்டில் சுற்றித் திரியும் யானைகளை அதன் மந்தைகளிலிருந்து பிரிக்கப்படுகிறது. அனுபவம் வாய்ந்த பயிற்சியாளர்கள், தங்கள் முறையான பயிற்சி முறைகளைப் பயன்படுத்தி, குழந்தை யானைகளை அடக்குகிறார்கள்.
# யானை பயிற்சி மையம், கோன்னி

## பார்வையாளர் அணுகல்

பார்வையாளர்கள் இந்த யானைகளை அருகில் சென்று பார்க்கலாம். அவைகளின் நடத்தை பற்றி நிறைய அவதானிக்கவும், புரிந்து கொள்ளவும் முடியும். குறிப்பாக குழந்தை யானைகளின் நடத்தை. அவை பெரும்பாலும் குறும்புத்தனமானவை.
# யானை பயிற்சி மையம், கோன்னி

## பழைய பயிற்சி

கோன்னி பண்டைய காலங்களிலிருந்து யானை பயிற்சி மையத்திற்கு பிரபலமானது. யானைகள் மேற்குத் தொடர்ச்சி மலைத்தொடரின் அடர்ந்த காடுகளிலிருந்து பிடிக்கப்பட்டு கோன்னியில் உள்ள யானைப் பயிற்சி கூண்டுக்கு கொண்டு வரப்பட்டன. இந்த காட்டு யானைகள் சிறப்பு வாய்ந்த பாகன்களால் (மாவுத்தர்கள்) அடக்கப்பட்டு பயிற்சியளிக்கப்படுகின்றன. இந்த பயிற்சியாளர்கள் மற்ற யானைகளின் உதவியையும் எடுத்துக்கொள்கிறார்கள்.
# யானை பயிற்சி மையம், கோன்னி

## முக்கிய யானைகள்

வனப்பகுதிகளின் பயிற்சியாளர்களுக்கு உதவி வழங்குவதில் பிரபலமான யானைகள்;  
- கோன்னியில் கொச்சாயப்பன்
- இரஞ்சி பத்மநாபன்
- பாலகிருஷ்ணன்
- சோமன்
- வேணு
- இரமேசன்
- மணி
# யானை பயிற்சி மையம், கோன்னி

## கோன்னியில் யானைகள்

கோன்னி யானை பயிற்சி மையத்தில் தற்போது ஐந்து யானைகள் உள்ளது. கிருஷ்ணா 6 வயது மட்டுமே நிரம்பிய உள்ள இளைய யானையாகும்.  
- பிரியதர்சினி
- மீனா
- சுரேந்திரன் (தற்போது தமிழ்நாட்டில் கும்கி யானை பயிற்சிக்காக .)
- ஈவா
- கிருஷ்ணா.
# யானை பயிற்சி மையம், கோன்னி

## ஆரம்பகால வரலாறு

கொன்னியில் யானைகள் கைப்பற்றப்படுவதுபொ.ஊ. 1810 வரை காணப்படுகிறது. முண்டம் மூழி, மன்னரப்பறா மற்றும் துரா ஆகியவை யானைகளை கைப்பற்றும் முக்கிய இடங்களாகும். இப்போது இருக்கும் யானை பயிற்சி கூண்டு 1942 இல் கட்டப்பட்டது. இதற்கு மலையாளத்தில் "கம்பகம்" என அழைக்கப்படும் புங்கை மரம் பயன்படுத்தப்படுகிறது. தற்போதைய பயிற்சி கூண்டுக்கு 6 யானைகளுக்கு பயிற்சி அளிக்கும் திறன் உள்ளது. பயிற்சி கூண்டின் பரிமாணங்கள் 12.65 × 8.60 × 7 மீட்டர் ஆகும். யானை பயிற்சி கூண்டு மற்றும் அதன் வளாகத்தில் 9 ஏக்கர் (36,000 மீ 2) நிலம் உள்ளது. யானை பிடிப்பதை 1977 ஆம் ஆண்டில் அரசாங்கம் அதிகாரப்பூர்வமாக நிறுத்தியது: சுற்றறிக்கை வருவதற்கு பல ஆண்டுகளுக்கு முன்பே அது நிறுத்தப்பட்டது.
# யானை பயிற்சி மையம், கோன்னி

## சுற்றுலா

தற்போது யானை பயிற்சி கூண்டு ஒரு முக்கிய சுற்றுலா தலமாக உள்ளது.  
இது ஒரு வரலாற்று அருங்காட்சியகத்தையும் கொண்டுள்ளது. யானை பயிற்சி மையம் யானை நல மையமாக செயல்படுகிறது. மந்தைகளிலிருந்து பிரிக்கப்பட்ட மற்றும் காட்டில் தொலைந்து காணப்பட்ட யானைக் கன்றுகள் இங்கு கொண்டு வரப்பட்டு மருத்துவ வசதிகளும் முறையான பராமரிப்பும் வழங்கப்படுகின்றன. மருத்துவ தாவரங்களும் இங்கு வளர்க்கப்படுகின்றன. மேலும் மருத்துவ மற்றும் வன அடிப்படையிலான இயற்கை பொருட்களை வாங்க ஒரு சுற்றுச்சூழல் கடையும் உள்ளது.
# யானை பயிற்சி மையம், கோன்னி

## ஆவணப்படுத்தல்

கோன்னி யானை பயிற்சி மையம் மற்றும் பயிற்சி கூண்டு பற்றிய விவரங்கள் சிறீகொட்டாரத்தில் சங்குண்னியின் புகழ்பெற்ற அத்திகயமாலா என்ற கட்டுரைகளில் குறிப்பிடப்பட்டுள்ளன. கேரள வரலாற்றின் அரிய கட்டுரைகளின் தொகுப்பாக "அத்திகயமாலா" குறிப்பிடப்படுகிறது.
# யானை பயிற்சி மையம், கோன்னி

## போர்ச்சுகலுக்கு பரிசு

இந்திய குடியரசுடன் நட்பு மற்றும் ஒத்துழைப்பின் அடையாளமாக *சாமுக்தா என்ற யானை* போர்ச்சுகல் குடியரசிற்கு *பரிசளித்த பெருமை* கோன்னி யானை பயிற்சி மையத்திற்கு உள்ளது.
# யானை பயிற்சி மையம், கோன்னி

## அணுகல்

கொன்னி பிரதான கிழக்கு நெடுஞ்சாலையில் (புனலூர்-பத்தனம்திட்டா-முவாற்றுப்புழா நெடுஞ்சாலை / எஸ்.எச் -08) உள்ளது, மேலும் பத்தனம்திட்டா வழியாக கேரளாவின் முக்கிய நகரங்கள் மற்றும் நகரங்களுடன் நன்கு இணைக்கப்பட்டுள்ளது.
# யானை பயிற்சி மையம், கோன்னி

## அணுகல்

### இரயில் நிலையம்

அருகிலுள்ள ரயில் நிலையம் புனலூர், 25 கி.மீ மற்றும் செங்கனூர் திருவல்லா 41 கி.மீ., கோட்டயம் 60 கி.மீ ஆகும்.
# யானை பயிற்சி மையம், கோன்னி

## அணுகல்

### விமான நிலையம்

பத்தனம்திட்டாவிலிருந்து 99 கி.மீ தொலைவில் உள்ள திருவனந்தபுரம் சர்வதேச விமான நிலையம் கோன்னிக்கு அருகில் உள்ளது. கொச்சினிலிருந்து 124 கி.மீ தூரத்தில் கொச்சின் சர்வதேச விமான நிலையம் உள்ளது.
# உயிரியல் அமைப்புமுறை

**உயிரியல் அமைப்புமுறை** என்பது உயிரினங்களின் கடந்த கால மற்றும் நிகழ்கால வாழ்க்கை முறைகளைப் பல்வகைப்படுத்தல் மற்றும் காலத்திற்கேற்ப உயிரினங்களுக்கிடையிலான உறவுகள் பற்றிய ஆய்வாகும். இவ்உறவுகள் பரிணாம மரங்களாக காட்சிப்படுத்தப்படுகின்றன. உயிரினத் தொகுதி வரலாறானது. இரண்டு கூறுகளைக் கொண்டது. கிளை வரிசை (குழு உறவுகளைக் காட்டுகிறது) மற்றும் கிளை நீளம் (பரிணாமத்தின் அளவைக் காட்டுகிறது). பண்புகளின் பரிணாமம் (எ.கா., உடற்கூறியல் அல்லது மூலக்கூறு பண்புகள்) மற்றும் உயிரினங்களின் விநியோகம் (உயிர் புவியியல்) ஆகியவற்றைப் படிக்க உயிரினங்களின் உயிரினத் தொகுதி வரலாறு மரங்கள் பயன்படுத்தப்படுகின்றன. உயிரியல் அமைப்புமுறை , வேறுவிதமாகக் கூறினால், பூமியின் வாழ்வின் பரிணாம வரலாற்றைப் புரிந்துகொள்ள பயன்படுத்தப்படுகிறது.
# உயிரியல் அமைப்புமுறை

### வகைபிரிததலின் பண்புகள்

வகைபிரித்தல் பண்புகள் என்பது வகைபிரித்தலின் இயல்புதன்மைகளாகும்,. அவை குழுமத்திற்கு இடையிலான உறவுகள் (பைலோஜெனீ) உய்ந்துணர்வதற்கான ஆதாரங்களை வழங்க பயன்படுகிறது. வகைபிரித்தல் பண்புகள் பின்வருமாறு:  
- உருவமைப்புப்படி பண்புகள்
- பொது வெளிப்புற உருவவியல்
- சிறப்பு கட்டமைப்புகள் (எ.கா. பிறப்புறுப்பு)
- உள் உருவவியல் (உடற்கூறியல்)
- கருவியல்
- மரபுத்திரியியல் மற்றும் பிற செல்லியல் காரணிகள்
- உடலியல் பண்புகள்
- வளர்சிதை மாற்ற காரணிகள்
- உடல் சுரப்புகள்
- மரபணு மலட்டுத்தன்மை காரணிகள்
- மூலக்கூறு பண்புகள்
- நோயெதிர்ப்பு தொலைவு
- மின்னாற்பகுக்கப்பட்ட வேறுபாடுகள்
- புரதங்களின் அமினோ அமில வரிசைமுறைகள்
- டி.என்.ஏ கலப்பினமாக்கல்
- டி.என்.ஏ மற்றும் ஆர்.என்.ஏ தொடர்வாிசை
- கட்டுப்பாடு உள்ளுடல் நொதிநீர் பகுப்பாய்வு
- பிற மூலக்கூறு வேறுபாடுகள்  
- நடத்தை பண்புகள்
- களவியல் மற்றும் பிற நெறிமுறை தனிமைப்படுத்தும் வழிமுறைகள்
- பிற நடத்தை முறைகள்
- சுற்றுச்சூழல் பண்புகள்
- பழக்கம் மற்றும் வாழ்விடங்கள்
- உணவு
- பருவகால மாறுபாடுகள்
- ஒட்டுண்ணிகள் மற்றும் ஓம்புயிரிகள்
- புவியியல் பண்புகள்
- பொது உயிர்புவியியல் விநியோக முறைகள்
- ஓரிடத்தன்மை-அன்னிய உறவுக்கான மக்கள்தொகை  
=
# சபல்கர்

**சபல்கர்,** இந்தியா<nowiki/>வின் மத்தியப் பிரதேச மாநிலத்தில் முரைனா மாவட்டத்தில் உள்ள ஒரு நகராட்சி ஆகும்.
# சபல்கர்

## மக்கள் தொகையியல்

2011 கணக்கீட்டின்படி, சபல்கரின் மக்கள் தொகை 40,333. இதில் 53% ஆண்களும் 47% பெண்களும் உள்ளனர். சபல்கரின் சராசரி கல்வியறிவு விகிதம் 68% ஆகும். இது தேசிய சராசரியான 74% ஐ விட குறைவாக உள்ளது. ஆண்களின் கல்வியறிவு 74% ஆகவும், பெண்களின் கல்வியறிவு 52% ஆகவும் இருந்தது. மக்கள் தொகையில் 14% ஆறு வயதுக்குட்பட்டவர்கள்.  
பட்டியல் சாதியினர் மக்கள் தொகையில் சுமார் 16.6%, மற்றும் மற்றொரு பட்டியல் பழங்குடியினர் மக்கள் தொகையில் சுமார் 8.6% உள்ளனர்.  
2011 மக்கள் தொகை கணக்கெடுப்பில் மொத்தம் 7,091 குடியிருப்புகள் பதிவாகியுள்ளன. இப்பகுதியின் மொத்த தொழிலாளர் எண்ணிக்கை 11,360 ஆக பதிவாகியுள்ளது. இந்த எண்ணிக்கையில், 10,262 பேர் முறையான தொழிலாளர்களாகவும், மீதமுள்ள 1,098 பேர் முறையற்றவர்கள் என வகைப்படுத்தப்பட்டுள்ளனர்.
# சபல்கர்

## முக்கிய இடங்கள்

**சபல்கர் கோட்டை:** இடைக்கால வயது நினைவுச் சின்னங்களில் இக்கோட்டை குறிப்பிடத்தக்கது. கோட்டையின் பின்னால் சிந்தியா காலத்தில் ஒரு 'அணை' கட்டப்பட்டது. சபல்கரின் அடித்தளத்தை சப்லா என்ற குஜார் அமைத்தார். கரோலியின் ராஜா கோபால் சிங்கால் ஒரு குன்றின் மீது இந்தக் கோட்டை கட்டப்பட்டது. இந்தக் கோட்டையை கைப்பற்ற சிக்கந்தர் லோதி ஒரு இராணுவத்தை அனுப்பினார். மராட்டியர்கள், வட இந்தியா வழியாக தங்கள் திட்டத்தினால், கோட்டையை மீண்டும் கைப்பற்றி, கரோலியின் ராஜாவுக்கு திருப்பி கொடுத்தனர். கி.பி 1795 இல், இது மீண்டும் ராஜாவிடமிருந்து காண்டே ராவ் என்பவரால் கைப்பற்றப்பட்டது. லார்ட் வலேஜலி தவுலத் ராவ் சிந்தியா (1764-1837) தனது ஆட்சியின் போது இந்தக் கோட்டையில் வாழ்ந்தார். இந்தக் கோட்டை 1804 இல் ஆங்கிலேயர்களால் கைப்பற்றப்பட்டது. கோட்டையைச் சுற்றியுள்ள பகுதி 1809 இல் சிந்தியா இராச்சியத்தில் சேர்க்கப்பட்டது.  
**அலகியா கோ:** சபல்கரில் உள்ள மிகவும் பிரபலமான கோயில்களில் ஒன்று. இது காளி (இந்து கடவுள்) தெய்வத்திற்கு அர்ப்பணிக்கப்பட்டுள்ளது. இது ஒரு பழங்கால கோயில், ஒவ்வொரு ஆண்டும் நவராத்திரி தினத்தில் ஒன்பது நாட்களுக்கு திருவிழா ஏற்பாடு செய்யப்படுகிறது.  
**அக்னி ஏவுகணை மேம்பாட்டு ஆலை:** மாநில முதலமைச்சர் அலுவலகத்தின் தலைமைச் செயலாளர் 2017 ஆகஸ்டில் டி.ஆர்.டி.ஓ. புதுடெல்லி குழுவுடன் இந்த ஊருக்கு வருகை தந்து சபல்கரில் அக்னி ஏவுகணை ஆலை நிறுவப்படுவதை உறுதிப்படுத்தியுள்ளது. மேலும் இந்த திட்டத்திற்காக ஏற்கனவே 1500 ஹெக்டேர் நிலத்தை அரசு ஒதுக்கியுள்ளது.  
**ராவ் காட்:** சபல்கருக்குள் ஒரு அற்புதமான சுற்றுலா பகுதி.
# சபல்கர்

## போக்குவரத்து இணைப்பு

### இரயில்வே

சபல்கர் குவாலியருடன் ஒரு குறுகிய இரயில் பாதை மூலம் இணைக்கப்பட்டுள்ளது. இந்த இரயில்வே "குவாலியர் லைட் இரயில்வே" என்று அழைக்கப்படுகிறது. இது இரண்டு அடி (610 மிமீ) குறுகிய பாதை, ஜி.எல்.ஆர் 199.8 கிலோமீட்டர் (124.1 மைல்) நீளம் கொண்டு, மத்திய பிரதேச மாநிலத்தில் குவாலியர் முதல் சியோப்பூர் காலன் வரை ஓடுகிறது. இந்திய இரயில்வேயின் மத்திய இரயில்வே துறை நிர்வகிக்கும் இந்த பாதையை மகாராஜா இரண்டாம் மாதவ் ரோவா தொடங்கி 1909 இல் நிறைவு செய்யப்பட்டது. இது குவாலியர், சியோப்பூர் காலன், கைலாரஸ், ஜூரா போன்றவற்றுடன் நேரடியாக இணைக்கப்பட்டுள்ளது. ஐக்கிய முற்போக்குக் கூட்டணி அரசாங்கத்தில், 2010 இரயில்வே நிதி ஒதுக்கீட்டில் திருமதி மம்தா பானர்ஜி (முன்னாள் ரயில்வே மந்திரி) குவாலியர்-சியோப்பூர் காலன் பாதை கோட்டா வரை நீட்டிக்கப்படும் என்று அறிவித்தார். ஆனால் இன்றுவரை அதற்கான பணி தொடங்கவில்லை. தற்போதைய என்.டி.ஏ அரசாங்கத்தால் இந்த திட்டம் கைவிடப்பட்டதாக பெரும்பாலும் செய்தித்தாட்களில் வெளிவந்தது. இந்தச் செய்தி அப்பகுதிவாழ் ஆயிரக்கணக்கான மக்களுக்கு கோபத்தையும் வேதனையையும் உண்டாக்கியது.
# சபல்கர்

## போக்குவரத்து இணைப்பு

### சாலைகள்

சபல்கர் மத்திய பிரதேசத்தின் பல நகரங்களுடன் மாநில நெடுஞ்சாலைகளால் இணைக்கப்பட்டுள்ளது. குவாலியர், மோரினா, சியோப்பூர், சிவ்புரீ, ஜெய்ப்பூர், கோட்டா, ஆக்ரா, மதுரா மற்றும் தில்லி போன்றவற்றுக்கு தினசரி பேருந்துகள் கிடைக்கின்றன.
# சபல்கர்

## போக்குவரத்து இணைப்பு

### வான்வழிகள்

அருகிலுள்ள விமான நிலையம் சபல்கரில் இருந்து 120 கிலோமீட்டர் தொலைவில் உள்ள குவாலியரில் அமைந்துள்ளது. குவாலியர் விமான நிலையத்திலிருந்து புது தில்லி மற்றும் இன்னும் பல நகரங்களுக்கு தினசரி விமானங்கள் கிடைக்கின்றன.
# மார்க் டெய்லர்

**மார்க் அந்தோனி டெய்லர்** (Mark Anthony Taylor பிறப்பு: அக்டோபர் 27, 1964) ஒரு முன்னாள் ஆஸ்திரேலிய துடுப்பட்ட வீரர் மற்றும் முன்னாள் ஆத்திரேலியத் துடுப்பாட்டத்தின் இயக்குநரும் நைன் நெட்வொர்க்கின் தற்போதைய வர்ணனையாளருமாவார்.  
இவர் 1988 முதல் 1999 வரை தேர்வுத் துடுப்பாட்டப் போட்டிகளில் தொடக்க மட்டையாளரகவும், 1994 முதல் 1999 வரை தலைவராகவும் இருந்தார், ஆலன் பார்டருக்கு அடுத்ததாக இவர் தலைவர் பொறுப்பினை ஏற்றார்.ஆஸ்திரேலியத் துடுப்பாட்ட அணி தேர்வுத் துடுப்பாட்டத்தில் ஆதிக்கம் செலுத்திய காலத்தில் ஒரு கருவியாக இவர் பரவலாகக் கருதப்பட்டார்.1997 ஆம் ஆண்டில் இங்கிலாந்துத் துடுப்பாட்ட அணிக்கு எதிரான போட்டித் தொடரை 3-0 என இழந்ததும் இவர் தலைவர் பொறுப்பில் இருந்து விலகினார்.  
இவர் 1972 இல் வாகா வாகாவுக்குச் சென்று லேக் ஆல்பர்ட் துடுப்பாட்ட சன்கத்தில் விளையாடினார். 1985 ஆம் ஆண்டில் நியூ சவுத் வேல்ஸிற்காக இவர் அறிமுகமானார்.  
இவர் பிப்ரவரி 2, 1999 அன்று தேர்வுத் துடுப்பாட்டப் போட்டியில் இருந்து ஓய்வு பெற்றார். 104 தேர்வுத் துடுப்பாட்டப் போட்டியில் , 19 நூறுகள் மற்றும் 40 அரை நூறுகள் உட்பட 43.49 மட்டையாட்ட சராசரியுடன் 7,525 ஓட்டங்கள் எடுத்தார். இவர் சிறந்த களத் தடுப்பாளர் ஆவார். இவர் 157 கேட்சுகளைப் பிடித்துள்ளார்.பின்னாளில் இந்தச் சாதனையினை ராகுல் திராவிட் முறியடித்தார்.*'கேப்டன் க்ரம்பி*<nowiki/>' என்ற புனைப்பெயரைப் பெற்ற இவரது முன்னோடி ஆலன் பார்டருக்கு மாறாக, டெய்லர் எப்போதும் மகிழ்ச்சியான மற்றும் நேர்மறையான நடத்தைக்காக பாராட்டுக்களை வென்றார். இவருக்குப் பின்னர் வந்த ஸ்டீவ் வா, பார்டர் மற்றும் டெய்லரால் ஆகியோரால் வலிமையான அணியாக கருதப்பட்ட அணியினை மேலும் வலிமையாக்கினர்.1999 ஆம் ஆண்டில் ஆஸ்திரேலிய ஆண்டின் சிறந்தவராகப் பெயரிடப்பட்ட இவர் தற்போது ஆத்திரேலியத் துடுப்பாட்டத்தின் முன்னாள் இயக்குநரும் நைன் நெட்வொர்க்கின் வர்ணனையாளருமாக உள்ளார்
# மார்க் டெய்லர்

## ஆரம்ப ஆண்டுகளில்

வங்கி மேலாளர் டோனி டெய்லருக்கும், இவரது மனைவி ஜூடிக்கும் பிறந்த மூன்று குழந்தைகளில் இவர் இரண்டாவது குழந்தை ஆவார். மார்க் டெய்லரின் ஆரம்ப ஆண்டுகள் வாகா வாகாவில் இருந்தது. அங்கு இவரது குடும்பம் இவரது எட்டாம் வயதில் இடம் பெயர்ந்தது. இவரது தந்தை விளையாட்டு பின்னணி கொண்டிருந்தார், நியூகேஸில் முதல் தர ரக்பி விளையாடினார். தனது இளம் வயதில் கால்பந்து மற்றும் துடுப்பாட்டத்தினை விரும்பினார். இவர் தனது விட்டின் வாகனங்கள் நிறுத்தும் இடத்தில் மட்டையாட்டம் செய்ய கற்றுக்கொண்டார். இவரது தந்தை கார்க் பந்துகளை இவருக்கு பந்து வீசினார்.  
டெய்லர் தனது ஆரம்பப் பள்ளியில் தொடக்க மட்டையாளராக விளையாடினார், மேலும் தனது பதின்மூன்றாவது வயதில் வாகாவில் உள்ள போல்டன் பூங்காவில் உள்ள லேக் ஆல்பர்ட் சங்கத்தில் தனது முதல் நூறு ஓட்டங்களை அடித்தார். பின்னர் இவரது குடும்பத்தினர் சிட்னியின் வடக்கு கரைக்குச் சென்றனர், அங்கு இவர் சிட்னி கிரேடு துடுப்பாட்டத்தில் வடக்கு மாவட்ட அணியில் சேர்ந்தார். சாட்ஸ்வுட் உயர்நிலைப் பள்ளியில் தனது இடைநிலைக் கல்வியை முடித்த இவர், பின்னர் நியூ சவுத் வேல்ஸ் பல்கலைக்கழகத்தில் புள்ளியியல் பிரிவில் பட்டம் பெற்றார்.
# டான் டலோன்

**டொனால்ட்** " **டான்** " **டலோன்** (Donald "Don" Tallon 17 பிப்ரவரி 1916 &ndash; 7 செப்டம்பர் 1984) ஒரு முன்னாள் ஆஸ்திரேலிய துடுப்பாட்ட வீரர் ஆவார், இவர் 1946 மற்றும் 1953 க்கு இடையில் 21 தேர்வுத் துடுப்பாட்டப் போட்டியில் போட்டிகளில் இழப்புக் கவனிப்பாளராக விளையாடினார். ஆஸ்திரேலியாவின் மிகச்சிறந்த இழப்புக் கவனிப்பாளர்களில் ஒருவர் மற்றும் தேர்வுத் துடுப்பாட்ட வரலாற்றில் மிகச் சிறந்தவர் என்றும் இவரது சமகாலத்தவர்களால் பரவலாகக் கருதப்பட்டார், 1948 ஆம் ஆண்டிற்கான சிறந்த விசுடன் துடுப்பாட்ட வீரராக அறிவிக்கப்பட்டார். தேர்வுத் துடுப்பாட்ட வாழ்க்கையில், டலோன் 50 பிடிபடுதல் மற்றும் 8 ஸ்டம்பிங்ஸ் உட்பட 58 இழப்புகளைச் செய்தார்.
# டான் டலோன்

## ஆரம்ப ஆண்டுகளில்

டலோன் பிப்ரவரி 17, 1916 அன்று குயின்ஸ்லாந்து சர்க்கரை மற்றும் ரம் நகரமான பூண்டபெர்க்கில் பிறந்தார். இது பிரிசுபேனுக்கு வடக்கே உள்ளது. உள்ளூர் துடுப்பாட்டப் போட்டியில் மிதவேகப் பந்து வீச்சாளராக விளையாடிய பண்டாபெர்க் வார்ப்பகத்தில் இரும்புக் கற்கள் கொண்ட மட்டையில் தனது மூன்று சகோதரர்கள் மற்றும் தந்தை லெஸ் ஆகியோருடன் வீசுகளத்தில் துடுப்பாட்டம் விளையாடக் கற்றுக்கொண்டார். பெரும்பாலும் போட்டிகள் பகல் நேரத்தைத் தாண்டியும் இவர்களது விளையாட்டு நீடிக்கும், தளவாடங்களை நகர்த்திய பின் சகோதரர்கள் வீட்டிற்குள் விளையாடினார்கள். டலோன் வடக்கு பண்டாபெர்க் மாநில பள்ளியில் முறையாக இழப்புக கவனிப்பாளராக பயிற்சி பெற்றார். அங்கு இவரும் இவரது சகோதரர்களும், ஆசிரியரும் முன்னாள் ஷெஃபீல்ட் ஷீல்ட் இழப்புக் கவனிப்பாளரான டாம் ஓஷியாவால் பயிற்றுவிக்கப்பட்டனர். இவர் தனது ஏழு வயதில் தொடக்கப்பள்ளியின் இழப்பு கவனிப்பாளராக ஆனார், 11 மற்றும் 12 வயது சிறுவர்களுக்கு எதிராக விளையாடினார். இவர் தனது சகோதரர் பில்லின் நேர்ச் சுழற்சியைக் கற்றுக் கொண்டார், இவர் குயின்ஸ்லாந்துத் துடுப்பாட்ட அணியினையும் பிரதிநிதித்துவப்படுத்தினார். பின்னர் ஒரு இழப்பு கவனிப்பாளராக மாறுவது எனத் தீர்மானித்தார். இவர் தனது 11 வயதில் தனது பள்ளி அணியின் தலைவராக இருந்தார், மேலும் 13 வயதில் குயின்ஸ்லாந்து பள்ளி மாணவர்களின் தலைவராக ஆனார். இவர் 14 வயதில் பூண்டபெர்க்கின் ஏ கிரேடு மூத்தவர் அணியில் விளையாடினார், மேலும் 1931 ஆம் ஆண்டில் தேர்வுத் துடுப்பாட்டப் போட்டியில் வீரர் ஆலன் கிப்பாக்ஸின் தலைமையில் விளையாடியபோது மாநில தேர்வாளர்களின் கவனத்தினைப் பெற்றார்.
# டான் டலோன்

## முதல் தரத் துடுப்பாட்டம்

டிசம்பர் 1933 இல் விக்டோரியாத் துடுப்பாட்ட அணிக்கு எதிராக குயின்ஸ்லாந்து துடுப்பாட்ட அணி சார்பாக முதல் தரத் துடுப்பாட்டப் போட்டிகளில் இவர் அறிமுகமானார். இதற்கு முன்பு ஒரு போட்டியில் கூட பார்வையாளராக முதல் தர போட்டியில் கலந்து கொள்ளவில்லை. இவர் ஆறு ஓட்டங்களை மட்டுமே உதிரியாக விட்டுக் கொடுத்தார். அந்தப் போட்டியின் முதல் ஆட்டப் பகுதியில் ஒரு பிடிபடுதலைப் பிடித்தார் மற்றும் மட்டையாட்டத்தில் 17 ஓட்டங்களை எடுத்தார். இருந்தபோதிலும் இவர் அடுத்த போட்டியில் தேர்வாகவில்லை. விக்டோரியா, தெற்கு ஆஸ்திரேலியா மற்றும் நியூ சவுத் வேல்ஸ் ஆகிய நாடுகளுக்கு இதுபோன்ற இளம் வீரரை அழைத்துச் செல்வது நல்லதல்ல என்று குயின்ஸ்லாந்து அதிகாரிகள் கருதினர். பின்னர் குயின்ஸ்லாந்து உள்ளூர் போட்டிகளில் விளையாடிய போது இவர் தேர்வு செய்யப்பட்டார்.அணியின் முதன்மை இழப்புக் கவனிப்பாளராக இருந்தார்.
# அஷிமோட்டோவின் கேடயச் சுரப்பியழற்சி

அஷிமோட்டோவின் கேடயச் சுரப்பியழற்சி மரபணு மற்றும் சுற்றுச்சூழல் காரணிகளின் கலவையாக இருக்கலாம் என்று கருதப்படுகிறது. குடும்பத்தில் பரம்பரையாக இந்நோய் இருத்தலும் மற்றொரு வகையான தன்னுடல் தாக்க நோயைக் கொண்டிருத்தலும் அஷிமோடோவின் கேடயச் சுரப்பியழற்சிநோயின் ஆபத்துக் காரணிகளாகும். பிட்யூட்டரி சுரப்பி<nowiki/>யைத் தூண்டும் இயக்குநீர், தைராக்சின் போன்ற கேடயச் சுரப்பியைத் தூண்டும் இயக்குநீர், போன்ற மற்றும் தைராய்டிற்கு எதிரான தான் எதிர்மங்கள் ஆகியவற்றுக்கான இரத்த பரிசோதனைகள் மூலம் நோய் கண்டறிதல் உறுதிப்படுத்தப்படுகிறது. இதே போன்ற அறிகுறிகளை உருவாக்கக்கூடிய பிறவற்றுள் தன்னுடல் தாக்குநோயான கிரேவ்ஸ் நோய் மற்றும் முன்கழுத்துக் கழலை நோய் ஆகியவை அடங்கும்.  
அஷிமோட்டோவின் கேடயச் சுரப்பியழற்சி பொதுவாக லெவோதைராக்ஸினுடன் சிகிச்சையளிக்கப்படுகிறது. தைராய்டு சுரப்புக் குறை இல்லாவிட்டால், சிலர் சிகிச்சையை பரிந்துரைக்க மாட்டார்கள், மற்றவர்கள் முன்கழுத்துக் கழலை<nowiki/>யின் அளவைக் குறைக்க முயற்சிக்கலாம். பாதிக்கப்பட்டவர்கள், அதிக அளவு அயோடின் சாப்பிடுவதைத் தவிர்க்க வேண்டும்; இருப்பினும், குறிப்பாக கர்ப்ப காலத்தில் போதுமான அயோடின் தேவைப்படுகிறது. முன்கழுத்துக் கழலை<nowiki/>க்கு சிகிச்சையளிக்க அறுவை சிகிச்சை மிகவும் அரிதாகவே தேவைப்படுகிறது.  
அஷிமோட்டோவின் கேடயச் சுரப்பியழற்சி சுமார் ஐந்து விழுக்காடு மக்களை அவர்களின் வாழ்க்கையின் ஒரு கட்டத்தில் பாதிக்கிறது. இது பொதுவாக 30 முதல் 50 வயதிற்குள் தொடங்குகிறது . மேலும் ஆண்களை விட பெண்களுக்கு மிகவும் பொதுவானது. தற்காலத்தில் நோயின் விகிதங்கள் அதிகரித்து வருவதாகத் தெரிகிறது. இதை முதன்முதலில் ஜப்பானிய மருத்துவர் அகாரு அஷிமோடோ 1912 இல் விவரித்தார். 1957 ஆம் ஆண்டில் இது ஒரு தன்னுடல் தாக்க நோய்க் கோளாறாக அங்கீகரிக்கப்பட்டது.
# அஷிமோட்டோவின் கேடயச் சுரப்பியழற்சி

## அறிகுறிகள்

அஷிமோட்டோவின் கேடயச் சுரப்பியழற்சி அல்லது ஹாஷிமோடோ நோய்க்கு பல அறிகுறிகள் உள்ளன. மிகவும் பொதுவான அறிகுறிகளில் சோர்வு, எடை அதிகரிப்பு, வெளிர் அல்லது வீங்கிய முகம், குளிர், மூட்டு மற்றும் தசை வலி, மலச்சிக்கல், உலர்ந்த மற்றும் மெல்லிய முடி, மாதவிடாய் மிகைப்பு அல்லது ஒழுங்கற்ற மாதவிடாய், மனச்சோர்வு, பீதி கோளாறு, இதய துடிப்புக் குறைதல், மலட்டுத்தன்மை மற்றும் கர்ப்பத்தை பராமரிப்பதில் சிக்கல்கள் ஆகியவை இதன் அறிகுறிகள் ஆகும்.  
அஷிமோட்டோ நோய் ஆண்களை விட பெண்களை ஏழு மடங்கு அதிகமாகத் தாக்குகிறது. இது பதின்ம வயதினர் மற்றும் இளம் பெண்களுக்கு ஏற்படலாம், ஆனால் பொதுவாக நடுத்தர வயதில், குறிப்பாக ஆண்களுக்கு இது தோன்றும். ஹாஷிமோடோ நோயை உருவாக்கும் நபர்கள் பெரும்பாலும் கேடயச் சுரப்பி<nowiki/>யழற்சி அல்லது பிற தன்னுடல் தாக்குநோயைக் கொண்ட குடும்ப உறுப்பினர்களைக் கொண்டுள்ளனர், மேலும் சில சமயங்களில் பிற தன்னுடல் தாக்குநோய்களையும் கொண்டிருக்கிறார்கள்.
# திரவியம்

**திரவியம் ராஜகுமாரன்** (29 ஏப்ரல் 1990) என்பவர் தமிழ்நாட்டுத் தொலைக்காட்சி நடிகர் ஆவார்.
# திரவியம்

## ஆரம்பகால வாழ்க்கை

திரவியம் 1990 ஏப்ரல் 29 ஆம் தேதி தமிழ்நாட்டில் கோவையில் பிறந்தார். கோவையில் சி.எஸ்.ஐ பிஷப் அப்பசாமி கல்லூரியில் இளங்கலை பட்டம் பெற்றார். இவர் 15 ஜூன் 2014 அன்று தனது பெண்பரான ருதுவை திருமணம் செய்து கொண்டார், இவர்களுக்கு ஒரு பெண் குழந்தை
உண்டு.
# திரவியம்

## நடிப்புத் துறை

இவர் 2018 இல் விஜய் தொலைக்காட்சியில் ஈரமான ரோஜாவே என்ற தொடரின் மூலம் நடிப்புத்துறைக்கு அறிமுகமானார். இந்த தொடரில் வெற்றி என்ற கதாபாத்திரத்தில் கதாநாயகனாக நடித்துள்ளார். இந்த தொடர் இவருக்கு மிகப்பெரிய வெற்றியை கொடுத்தது. 2019 இல் விஜய் தொலைக்காட்ச்சி விருதுகளில் சிறந்த இளமையான ஜோடி என்ற விருது இவருக்கும் இவரின் ஜோடியான பவித்ராவுக்கு வழங்கப்பட்டது. இதே ஆண்டில் மிஸ்டர் அண்ட் மிசஸ் சின்னத்திரை என்ற விளையாட்டு போட்டி நிகழ்ச்சியில் தனது மனைவியுடன் கலந்து கொண்டார்.
# திரவியம்

## தொடர்கள்

**-
! ஆண்டு
! தொடர்
! கதாபாத்திரம்
! அலைவரிசை**  
| 2018–ஒளிபரப்பில் | ஈரமான ரோஜாவே | வெற்றி | விஜய் தொலைக்காட்சி |
| --- | --- | --- | --- |
| 2019 | மிஸ்டர் அண்ட் மிசஸ் சின்னத்திரை | போட்டியாளராக |  |
| என்கிட்டே மோதாதே 2 | விருந்தினராக |  |  |
| 2020 | ஸ்பீட் கெட் செட் கோ |  |  |
# திரவியம்

## விருதுகள் மற்றும் பரிந்துரைகள்

| ஆண்டு | விருது | பரிந்துரை | பெறுநர் | முடிவு |
| --- | --- | --- | --- | --- |
| 2019 | விஜய் தொலைக்காட்சி விருதுகள் 2019 | சிறந்த இளமையான ஜோடிகள் | திரவியம் & பவித்ரா |  |
# விக்கிப்பீடியா:Statistics/January 2020

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# சக்தன் தம்புரான் அரண்மனை

**சக்தன் தம்புரான் அரண்மனை** (*Shakthan Thampuran Palace*) என்பது (இந்தியாவின் கேரள மாநிலத்தில் உள்ள திருச்சூர் நகரில் அமைந்துள்ள ஒரு அரண்மனையாகும். இது **வடக்கேச்சிறா அரண்மனை** என்றும் அழைக்கபடுகிறது. இது 1795 ஆம் ஆண்டில் கேரள-டச்சு பாணியில் புனரமைக்கப்பட்டது. இதன் முந்தைய இளவரசர் கொச்சி மன்னன் ஒன்பதாம் இராமவர்மா தம்புரான் என்பராவார். அதே போல் சக்தன் தம்புரான் அரண்மனை (கொச்சின் வம்சத்தின் சிறந்த ஆட்சியாளர்) தொல்லியல் துறையால் பாதுகாக்கப்படுகிறது. இந்த அரண்மனை 2005 ஆம் ஆண்டில் மாநிலத்தால் ஒரு அருங்காட்சியகமாக மாற்றப்பட்டது.
# சக்தன் தம்புரான் அரண்மனை

## பாணி

சக்தன் தம்புரான் அரண்மனையின் முக்கிய கட்டமைப்பில் இரண்டு மாடிக் கட்டிடம் மற்றும் பாரம்பரிய கேரள பாணி நாலுகெட்டு வீடு உள்ளது. உயரமான கூரைகள், கூடுதல் தடிமனான சுவர்கள், விசாலமான அறைகள் மற்றும் நேர்த்தியாக மென்மையாக்கப்பட்ட இத்தாலிய பளிங்குகளால் கட்டப்பட்ட தளங்கள் இந்த அரண்மனையின் கட்டமைப்பு சிறப்புகளில் சில. அரண்மனையின் உட்புறங்கள், அதன் தனித்துவமான கட்டுமானத்தின் காரணமாக நிலவும் வானிலை நிலைமைகளைப் பொருட்படுத்தாமல் வசதியான மற்றும் இனிமையான தங்குமிட நிலைமைகளை வழங்குகின்றன.